НАРОДНО ЧИТАЛИЩЕ „ОТЕЦ ПАИСИЙ - 1947”

6000 СТАРА ЗАГОРА , кв. „ЗОРА”, ул.”Камчия” №3 ,тел.0887555891

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

О Т Ч Е Т Е Н Д О К Л А Д

НА НАРОДНО ЧИТАЛИЩЕ „ОТЕЦ ПАИСИЙ – 1947”

ЗА ДЕЙНОСТТА МУ ПРЕЗ КАЛЕНДАРНАТА 2022г.

НА ГОДИШНОТО- ОТЧЕТНО СЪБРАНИЕ

От 30.01.2023 год.

УВАЖАЕМИ ЧЛЕНОВЕ НА ЧИТАЛИЩЕТО,

УВАЖАЕМИ ДАМИ И ГОСПОДА,

Народно читалище „Отец Паисий-1947” организира и ръководи дейността си през изминалата 2022 година, подчинена

на основните си цели – задоволяване на културните потребности на населението от квартала, чрез формите на библиотечната си дейност и разнообразната си културно – масова работа. Читалището е обществена организация с нестопанска цел, и в ролята си на културен институт, адресира дейностите си към цялото общество.

Две са основните дейности на нашето читалище – библиотечна и културно – масова. Библиотеката с цялостната си дейност, цели да върне интереса на хората към книгите, признавайки глобалния 21-ви век на голямото развитие и предизвикателства. Библиотеката ни разполага с фонд от 5567 б.е. и обслужва всички категории читатели. За 2022 година са регистрирани 120 читатели и 1827 посещения за дома в читалня. До 14г. са регистрирани 28 учащи, а над 14 години 92 души.Направяйки съпоставка с годините назад показателите са значително намалели, но причината е ясна. Едва ли всички родители могат да закупят необходимите книги по препоръчителните списъци.Изводът за мен е,че децата не четат, защото никой не се противопоставя на електронното устройство,което не слиза от ръцете им.Учениците са незнаещи и с ограничена обща култура. Родители и учители създайте навици за четене.

Библиотеката ни малка, но приветлива,предлага разнообразие от книги .

През периода във фонда постъпиха 156 нови заглавия на стойност – 1658лв.Отчислените книги са 94т. по причина остарели по съдържание,изхабени по вид и невърнати от читатели .Много от невърнатите книги са от ученици, които не осъзнават кражбата си.Напомняне по телефона не помага. Дарителството е добро ,но повечето от книгите са налични във фонда ни,а места имаме само за нови заглавия За годината са заведени 30 дарени заглавия на стойност 260лв.

Освен книгораздаване в библиотеката се провеждат срещи планирани и разнообразни.По таблата за информация редовно се показват материали за

празници, нови книги, реклама на детски книжки и изложби от материали сътворени от учениците от НУ“Зора“, които ни гостуват по всеки важен повод.

По проекта на МК за нови книги в библиотеката , кандидатствахме и спечелихме проект на стойност1352 лв., с които освежихме фонда си с 75,б.е..Закупихме 51нови заглавия на стойност 305лв.

Културно масовата ни дейност на библиотеката и читалището са планирани за цялата година и вървят както са по месеци.

Създадената ни връзка читалище, училище, детска градина и църква

допринася за разнообразния живот в квартала.

Редом с библиотечната дейност успяхме да подготвим и три проекта :

1.Проект за празника на квартала -19 юни-Ден на Св. Отец Паисий-стойността от1500 лв.. Общината ни даде възможността да проведем плануваните прояви които преминаха с интерес и повдигнаха духа на хората от квартала.

2.Проекта на МК за „Българските библиотеки-съвременни центрове за четене , информираност и култура“- бе одобрен и реализиран със закупуването на нови книги за 1352лв.

3.Проект за отпущане от МК ¼ допълнителна субсидирана бройка, с която стойност ще послужи за финансовото облекчаване на дейностите на читалището.Резултат не дойде.

Уважаеми членове и гости,

Годината започнахме с остатък от1986 лв.Издръжка за ток, интернет, СОТ,телефон,закупуване на книги ,стопански и канцеларски разходи и културни прояви приключихме със сумата 14420лв. Годишната субсидия от МК за 2022г. е 12249лева. Малкия остатък се стопи с поскъпването на живота през2022г. Събирането на членски внос е малък дан на читалищните членове към обществената институция. Призоваваме за повече отношение на членовете ни към задължението си читалище. Масовите прояви за хората от квартала и пенсионерите отстъпиха по активност и разнообразие след пандемията.От активния живот на хората остана активното ходене до аптеката. Групата за народно пеене „Втора младост“ спря да пее и все още се страхуват хората, да започнат сбирки отново.

Относно материалната база си имаме проблем с течове от покрива на сградата.Стаята за хранилище е мокра , стените се ронят.Въпреки нашите напомняния,писма, идваха от общината ,снимаха оглеждаха и всичко е без резултат. Влагата и мухъла вършат своята разрушителна дейност.

От тази година с бедите започваме отново борба, а с отговорните ни културни дейности ,упорито ще изграждаме знания и ценности в

бъдещето поколение и ще оздравим и обединим нацията ни.

КАЛЕНДАРНИ ИНИЦИАТИВИ И ПРОЯВИ през2022г.:

**МЕСЕЦ ЯНУАРИ:**

Светците в българската църковна празничност- четохме на материали за живота и дейността им и именниците почерпиха в в клуба на пенсионера.

Орг. ч-ще и клуба

21.01.- Бабин ден – честване в клуба с благодарност към бабите /Акушерките /израждащи новия живот,а спомените на присъстващите ни върнаха към нашата младост със смях и настроение.

24.01.-100г. от рождението на писателката Блага Димитрова.

Изложба от книги от нейното творчество,Това го можем разгледахме и четохме любими стихотворения в библиотеката

14 .02. „Ха наздраве“- С вино и любов, живота е като нов- Празнуване в клуба по женски с вино и песни.Това го можем!! 16.02. – 100гд. От рождението на писателя Цветан Ангелов- автор на прекрасни стихове за деца като „Тихо се сипе първия сняг“-

децата от ДГ“ЛЮЛЯК“,много я харесаха и след няколко пущания

я запяха и танцуваха засмени. Орг.ч-ще и ДГ

18.02 – Пред паметника на Левски с цветя и поклон!- ч-ще, ПКлуб.

В НУ“Към безсмъртието по прекия път“-дискусия , изложба с рисунки с портрета на Левски , разговор с учениците.

24.02- 100 год. от рождението на Стоянка Мутафова- запознаване с биографичната книга на любимата ни българска актриса..

Гледахме от компютъра нейни роли и почетохме недостижимият талант и български гений. - Ч-ще

01.03. С мартеница в ръка ,баба Марта е дошла !- Празнуване в ДГ и НУ. Баба Марта разказва легендата,и закичва децата.

- Изложба от мартеници- рисунки , изработени от децата в

ДГ“Люляк“ и НУ „Зора“изложени в читалището- красота!

- Баба Марта при чаровните си колежки в клуба,за весела среща!

- 02.03.-Разговор с новото поколение –Спомени от уроците по история за събитията в Ески Зара, по време на освободителната война с учениците от 3-ти и 4-ти клас и проявения героизъм. Децата малко знаят и малко четат ,но ние го напомняме.

04.03.- Разговор с отговор, за героите, честване на 3-ти март в детската градина ,получиха се много забавни коментари.

08.03- 100год. от честването на МДЖ,19март1911г.-изложба от картички и стихове посветени на жената.

„Жената, Вечната и Святата !“- Празник за жените от квартала,-

красива изложба с талант и въображение в клуба.

- Четене на стихове на Димчо Дебелянов,135рождението му.

орг. ч-ще 22.03.- Изложба рисунки в библиотеката „Цветята на пролетта“ от децата на ДГ „Люляк“ и НУ“Зора“ /откриване/.

- Пролетна дискотека в училище – изява на таланти-моето име е на цветето…. Описание.

01.04.Априлски празник в кв. Зора - „*Смехът е заразен,б*ъди приносител *- весела, забавна и музикална фиеста* - ч-ще,клуба.

04.04 -СДКИЗД- „Прочетената книга в детството, остава за цял живот“ - Четене в библиотеката с децата от детската градина.

20.04– „Цветница“- имен ден на ДГ“Люляк“ –Традиция празнуване в храма - Водосвет за здраве, празнична програма от децата.

21.04. „Християнче съм по вяра..“- децата от квартала рисуват и

боядисват яйца , за великденската служба в навечерието на Християнският празник в църквата. Орг.ч-ще,храма

25.04 – „Великденско хоро“- на площадката, пред читалището,

- За здраве и благоденствие на жителите от квартала -

Орг .ч-ще

22.04 – Маратон на четенето – „Книгата,съкровищница на духа

и разума“ /мото/

„Всяка книга ражда мечта, коя е твоята мечта?“- четене в ДГ Четене в НУ и разговор с въпрос- „Кой е написал тези книги?“-Четене по класове и забавни питания“.

* Изразително четене на любими стихотворения.

Орг.- ч-ще

Четене в клуба- „Сподели с нас“,- донеси любима книга и доведи приятел , сподели мнение, поетично настроение.

20.05- Отбелязване 130год. от написването на химна „Върви народе, възродени“ – автор Стоян Михайловски- 1892г. и музика от композитора Любомир Пипков./ в училище ./

20.05 – Посещение на ограмотените първокласници в

Библиотеката. Запознаване с правилата за ползване ,

както и връчване на Диплом за грамотност.

-Разговор с първокласниците :Вълшебници на детски

приказки - Ран Босилек,Николай Райнов,Леда Милева.

орг. ч-ще ,1-ви клас

22.05- В навечерието на 24май-представена изложба от книги

и портрети в чест на славянските просветители.

- Съвместно празнично тържество с учениците от НУ“Зора в навечерието на празника. Орг. уч-ще

МЕСЕЦ ЮНИ:

19 ЮНИ- Честваме Преподобний Св.Паисий Хилендарски- *„ „ Празник на квартал Зора“*

< Да знаем миналото си,

< Да ценим настоящето си,

< Да градим успешно бъдещето си!

>

13,14, 15.06- Четене на худ. произведения за живота и делото на Паисий, в дните преди празника с читатели и посетители в ч-ще.

Среща на учениците от 4-ти клас, с писателя Димитър Никленов,

закупихме негови книги и учениците ги заеха за четене в училище.

13-06 - Откриване на изложба от фотоси –„*Историйката“-*  *Отбелязване на 282 год. от рождението на Софроний*

*Врачански-продължител на националното пробуждане.*

17.06- Празник за децата. Анимационно шоу, спортни състезания.

Игри и изява на таланти,сладкарски изкушения.

17.06- Църковна служба.*Спомени от Атонския манастир споделени от отец Йордан Карагеоргиев.*

*19 юни-* ***Празнична Света Литургия, отслужена в храма***

***„Св.Паисий Хилендарски“***от висши църковни служители.

Празничен концерт на читалището за патронния празник:

***„Усмивките и аплодисментите от вас- доброто настроение от нас!“***

С участие на читалищни певчески състави,Детски танцов

състав „Тракийче“ ,Мъжка фолклорна група „Тракийци“ , Оркестър за народна музика“АВЛИГИТЕ“и всеобщо веселие .

Рекламните материали- поканата ,магнитчета, афиша ни

бяха чудесни-изработени от фирма „Анонс“за участниците .

01.07- Откриване на лятната ваканция-„Лято в библиотеката“:

* Място за четене, за забавления и игри, забавни инициативи предложени от децата,за весело прекарване

без сценарии.

За отпускарите:

Активно книгораздаване за ученици и отпускари.

Популяризиране на нови книги от фонда на библиотеката. 06.09- 200год. от рождението на Добри Чинтулов – поет на български възрожденски песни-слушане пред читалището.

„Да живее и пребъде България“- витрина – Ден на съединението/ 6- ти ІХ /.

22.09.- Извоюваната независимост/22.ІХ. / историческите дати в календара на историята ни! Среща в клуба –четене на история.

04.10. – „ Колко си „стара“, красива Загора?“- поетични часове

за празника на града ни с творчеството на старозагорски

поети- Всеки посетител сподели, любимото си място в града на липите и любим поет и желаещи рецитираха стихове.

* Изложба на книги за града ни от старозагорски писатели.
* „В моят град , растем щастливи“- споделени откровения

на учениците от НУ „Зора“ в навечерието на празника.

Концерт на ФА“Загоре“-Традиционно очакван от населението ни.

23.09.- Седмица на книгата- Четене любими книжки в НУ и ДГ.

01.11. – Честване на Деня на народните будители - НУ, с

Мултимедийна презентация за бележити личности и

разговор с учениците за будителите на 21 век,които са в

нашето ежедневие..

21.11. – Ден на християнското семейство- Водосвет за здраве

за децата от ДГ „Люляк“ и техните семейства и

музикална програма от децата в църквата- да

осъзнаят децата цената на семейството и чрез

думите на отеца.

01.12.- 80 год. от рождението на Стефан Данаилов-обичан български артист и четене откъси от биографичната му книга

„Романът на моят живот“ в клуба ни.

* Коледна работилница за всички в НУ и рисунки в ДГ:
* Изложба от сурвачки , картички, рисунки на децата от

НУ и ДГ се подреди в библиотеката и клуба. Коледен празник –дискотека в навечерието на коледа с учениците от 3-ти и 4-ти класове.Табло с джобове със

забавни въпроси,който отговори получаваше интересен подарък.Следваше почерпка музика и танци.Всички участници доволни и весели.

Успешна,здрава и изпълнена с дейности 2023год.

ни пожелаха децата и съдействие за празници в клуба.

С календарните ни прояви,обхващащи годишната ни работа и дейности,отбелязваме една активна и спокойна, творческа

година,като си пожелаваме още повече работа и изпълнени

задачи ,които ни предстоят в 2023г.

Бъдете здрави и активни ползватели на библиотеката ни и на всички прояви,които са предназначени за вас нашите

съкварталци и приемаме идеи и нови форми за работа,както и помощ от която винаги имаме нужда!

До нови срещи!

Председател:………..

/Руска Зюмбюлева/